钦定古今图书集成/明伦汇编/官常典/第748卷 > 来秉衡 刘芳奕 常克念 郭显星 韩金
## 钦定古今图书集成/明伦汇编/官常典/第748卷 > 来秉衡 刘芳奕 常克念 郭显星 韩金

声　、王明　杨萃　荀良翰

按《明外史忠义传》：“秉衡，洛阳人。天启四年举于乡，未
仕。崇祯十四年正月，李自成陷洛阳，秉衡与刘芳奕、
常克念、郭显星、韩金声、王明、杨萃、荀良翰等抗节死。
秉衡为贼将刘宗敏所执，令易服，欲官之，不可，羁南
郊民舍，顾见其友，谓之曰：‘贼勒我以官，我义不受辱，
恨母老子幼，死不瞑目尔’。贼闻，烧铁索加其胫，终不”
从，遂被杀，并杀其母刘、《妻吴》及其幼儿。芳奕慷慨负
智略，与秉衡同举于乡，为昌乐知县，解官归，岁大歉，
人相食，倾橐济之。贼氛逼，集义士为《干城社》，佐有司
保障。及城陷，缢死西城戌楼。克念举进士，为平阳推
官，有声。显星举于乡，为翰林待诏。金、声、明皆进士。金
声官邯郸知县，明官行人；萃、良、翰皆举人。萃官辰州
知府，良翰未仕。